Rozsudok Súdneho dvora (tretia komora) zo 16. marca 2023 – Európska komisia/Bulharská republika
(vec C-174/21)1
(Nesplnenie povinnosti členským štátom – Smernica 2008/50/ES – Kvalita okolitého ovzdušia – Rozsudok Súdneho dvora o určení nesplnenia povinnosti – Článok 260 ods. 2 ZFEÚ – Povinnosť prijať opatrenia potrebné na vykonanie takéhoto rozsudku – Nesplnenie tejto povinnosti uvádzané Európskou komisiou – Nejasnosť výzvy, pokiaľ ide o otázku, či rozsudok ešte len mal byť vykonaný k referenčnému dátumu – Zásada právnej istoty – Neprípustnosť)
Jazyk konania: bulharčina
Účastníci konania
Žalobkyňa: Európska komisia (v zastúpení: M. Noll-Ehlers a I. Zaloguin, splnomocnení zástupcovia)
Žalovaná: Bulharská republika (v zastúpení: pôvodne L. Zaharieva, T. Mitova a M. Georgieva, neskôr L. Zaharieva a T. Mitova, splnomocnené zástupkyne)
Vedľajší účastník, ktorý v konaní podporuje žalovanú: Poľská republika (v zastúpení: B. Majczyna, splnomocnený zástupca)
Výrok rozsudku
Žaloba sa zamieta ako neprípustná.
Európska komisia znáša svoje vlastné trovy konania a je povinná nahradiť trovy konania, ktoré vznikli Bulharskej republike.
Poľská republika znáša svoje vlastné trovy konania.
____________
1 Ú. v. EÚ C 206, 31.5.2021.